Up-7/99
Natisni
Opravilna št.:
Up-7/99
Datum odločitve:
27. 12. 1999
ECLI:
ECLI:SI:USRS:1999:Up.7.99
Akt:
Ustavna pritožba A. A. in B. B. zoper sklep Vrhovnega sodišča št. VIII Ips-171/98 z dne 13. 10. 1998 ter sodbo Višjega delovnega in socialnega sodišča št. Pdp-733/98 z dne 19. 5. 1998 in sodbo Delovnega in socialnega sodišča v Ljubljani št. I Kd- 160/98 z dne 22. 4. 1998
Izrek:
Ustavna pritožba A. A. in B. B. zoper sklep Vrhovnega sodišča ter sodbo Višjega delovnega in socialnega sodišča in sodbo Delovnega in socialnega sodišča v Ljubljani se zavrže.
Evidenčni stavek:
Ker je ustavna pritožba vložena prepozno, jo je Ustavno sodišče zavrglo.
Geslo:
Prepozna ustavna pritožba, rok za vložitev.
Pravna podlaga:
Zakon o delovnih in socialnih sodiščih (ZDSS), 59. čl.

Zakon o Ustavnem sodišču (ZUstS), 51., 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 1. 1999
Vrsta odločitve:
sklep
Vrsta rešitve:
zavrženje
Dokument:
US19835
Up-7/99
27. 12. 1999
S K L E P
Ustavno sodišče je v postopku za preizkus ustavne pritožbe A. A. iz Ž. in B. B. iz Z. na seji senata dne 27. decembra 1999 s k l e n i l o:
Ustavna pritožba A. A. in B. B. zoper sklep Vrhovnega sodišča št. VIII Ips-171/98 z dne 13. 10. 1998 ter sodbo Višjega delovnega in socialnega sodišča št. Pdp-733/98 z dne 19. 5. 1998 in sodbo Delovnega in socialnega sodišča v Ljubljani št. I Kd- 160/98 z dne 22. 4. 1998 se zavrže.
O b r a z l o ž i t e v
1. Pritožnika sta sprožila kolektivni delovni spor zaradi razveljavitve volitev članov sveta delavcev. S pravnomočno sodbo je bil njun predlog zavrnjen, revizija pa je bila kot nedovoljena zavržena. Revizijski sklep naj bi bil pritožniku A. A. vročen 9. 11. 1998, kdaj je bil vročen pritožniku B. B., pa ni izkazano.
2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča. Po prvem odstavku 51. člena ZUstS pa je ustavno pritožbo mogoče vložiti šele, ko so izčrpana vsa pravna sredstva. Ustavno pritožbo je torej treba vložiti v 60 dneh od vročitve tiste sodne odločbe, s katero je bilo odločeno o zadnjem pravnem sredstvu, ki je predpisano v konkretnem sporu.
3. Po tretjem odstavku 59. člena Zakona o delovnih in socialnih sodiščih (Uradni list RS, št. 19/94 - ZDSS) revizija ni dovoljena zoper pravnomočno odločitev o predlogu za razveljavitev volitev članov sveta delavcev. Ustavno pritožbo je v teh primerih torej mogoče (in treba) vložiti zoper pravnomočno sodbo in to v 60 dneh od njene vročitve. Vložitev očitno nedovoljenega izrednega pravnega sredstva roka za vložitev ustavne pritožbe ne more podaljšati.
4. Dne 8. 1. 1999 vložena ustavna pritožba zoper sodbo Višjega delovnega in socialnega sodišča št. Pdp-733/98 z dne 19. 5. 1998 in sodbo Delovnega in socialnega sodišča v Ljubljani št. I Kd- 160/98 z dne 22. 4. 1998 je očitno prepozna, zato jo je Ustavno sodišče zavrglo. Da bi bila s sklepom Vrhovnega sodišča o zavrženju revizije kršena kakšna njuna človekova pravica ali temeljna svoboščina, pa pritožnika ne zatrjujeta.
5. Senat Ustavnega sodišča je ta sklep sprejel na podlagi prve alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan